1 (2)

MAANMITTAUSLAITOS

2006-04-24 MML/34/08/2006

Keskushallinto
aikAusministerjö
Oikeusministeriölle	2 8. 04. 2006
fic( 		( / p2Ob di da.
Lausuntopyyntönne 6.3.2006, OM 4/41/2004
LAUSUNTO SÄHKÖISTÄ KIINTEISTÖVAIHDANTAA SELVITTÄVÄN TOIMIKUNNAN LOPPU-MIETINNÖSTÄ (2006:1).

Lausuntonaan yllä mainitusta toimikunnan mietinnöstä, joka sisältää ehdotuksen kiinteistön kauppaa, panttausta ja kirjaamismenettelyä koskevaksi lainsäädännöksi, Maanmittauslaitoksen keskushallinto esittää kohteliaimmin seuraavaa.

Keskushallinto toteaa, että mietinnön keskeiset ehdotukset sähköisen kaupankäynnin kehittämiseksi ja edistämiseksi ovat hyvin sopusoinnussa niiden vaatimusten kanssa, joita valtion hallintoviranomaisille ja tuomioistuimille on asetettu sähköisestä asioinnista viranomaistoiminnassa annetussa laissa (13/2003).

Mietintöön sisältyvät ehdotukset ovat edistyksellisiä. Ehdotuksen mukaisesti toteutettuna kiinteistöjen kaupankäynti ja luovutus, kirjaamisasioiden vireillepano ja ratkaisutoiminta samoin kuin ajantasainen sähköinen tietopalvelu tulevat nykyajan vaatimuksia vastaavalle tasolle. On tärkeää kehittää kir‑
jaamisasioita kokonaisuutena muiden kiinteistöjä koskevien asioiden kanssa siten, että kiinteistöjä koskevien tietojen rekisteröintijärjestelmä ja kiinteistöistä annettava tietopalvelu voidaan toteuttaa sähköisesti ja ajantasaisena.

Mietinnössä on otettu hyvin huomioon ajantasaisen karttapohjaisen kiinteistötiedon tarjoamat mandollisuudet myös sähköisen kiinteistökaupan ja kirjaamisasioiden kehittämisessä. Toimikunnan työssä ei kuitenkaan ole vielä ollut käytettävissä väestötietolain uudistamista valmistelleen työryhmän ehdotukset (työryhmän mietintö, SM:n julkaisu 16/2006). Olisikin vielä tarpeen tarkistaa, aiheuttavatko ko. työryhmän ehdotukset ehkä muutostarpeita toimikunnan säädösehdotuksiin. Työryhmän ehdotuksen mukaan voitaisiin esimerkiksi varmennetussa sähköisessä asiointipalvelussa ottaa käyttöön aikaleimapalvelu.

Edelleen tulisi tarkistaa toimikunnan ja työryhmän ehdotuksien yhdenmukaisuus koskien väestötietolain muutoksia.

Maakaaren muuttamista koskevan ehdotuksen 9a luvun 13 §:n 1 momentissa ovat säännökset siitä, keille viranomaisille kaupankäyntijärjestelmästä luovutetaan kauppaa koskevia tietoja. Näitä tietoja tarvitsevat muun muassa kunnat etuosto-oikeuden käyttöä varten. Kunnan asemakaava-alueella kiinteistörekisterin pitäminen voi nykyään tapahtua kiinteistörekisterin pitä‑
Postiosoite	Käyntiosoite	Puhelin		Faksi			Sähkäposti/Internet-osoite	
PL 84, 00521	Opastinsilta 12 C	0205 41	121	0205	41	5005	mml@maanmittauslaitos.fi	
HELSINKI	HELSINKI						htto://www.maanmittauslaitos.fi	

2 (2)

MAANMITTAUSLAITOS
Keskushallinto

2006-04-24 MMLJ34/08/2006

jäksi määrätyn kunnan kiinteistöinsinöörin toimesta tai sen maanmittaustoimiston toimesta, jonka toimialueella kunta sijaitsee. Kiinteistörekisterin pitäjän tehtävänä on muun muassa määräalatunnuksen antaminen. Tämän vuoksi on tärkeää, että kiinteistörekisterin pitäjä saa mandollisimman pian tiedot tapahtuneista luovutuksista. Maanmittaustoimisto tarvitsee tiedot tapahtuneista luovutuksista paitsi kiinteistörekisterin pitäjän tehtäviä varten, myös kiinteistöjen kauppahintarekisteristä ja kauppahintatilastosta annetun lain (552/1980) mukaisen kauppahintarekisterin pitämistä ja siitä annettavaa tietopalvelua varten. Maanmittaustoimisto pitää kauppahintarekisteriä myös sellaisten asemakaava-alueiden osalta, joista kiinteistörekisteriä pitää kunnan kiinteistörekisterin pitäjä. Jotta maanmittaustoimisto saisi suoraan tiedon kaupankäyntijärjestelmästä myös kaikista asemakaava-alueella tapahtuneista kiinteistöluovutuksista kauppahintarekisterin pitämistä varten tulisi 9a luvun 13 §:n 1 momenttia täydentää esimerkiksi seuraavalla tavalla:

Kun kauppa on tehty, kaupankäyntijärjestelmästä luovutetaan kauppaa koskevia tietoja maanmittaustoimistolle, kunnan kilnteistärekisterin pitäjälle kunnalle, verovirastolle, väestörekisterikeskukselle ja maistraatille niille säädettyjen tehtävien suorittamista varten.
--------------------------------------------‑
Maanmittauslaitoksella ei ole muuta huomautettavaa toimi-kunnan ehdotuksen suhteen.
Pääjohtaja	Jarmo Ratia
Johtava lakimies	Henrik Ungern

Postiosoite PL 84, 00521 HELSINKI

Käyntiosoite	Puhelin	Faksi	SähköpostVlnternet-osoite
Opastinsilta 12 C	0205 41 121	0205 41 5005	mml@maanmittauslaitos.fi
HELSINKI	htto://www.maanmittauslaitos.fi